Държавен вестник, бр. 101, 2009 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  101
на информация и на служители, както и в 
подкрепа на програми за обучение. Никоя дър­
жава-членка няма задължение да използва тази 
подкрепа. Европейският парламент и Съветът, 
като действат чрез регламенти, в съответствие 
с обикновената законодателна процедура, ус­
тановяват необходимите за тази цел мерки, 
като се изключва всякакво хармонизиране на 
законовите и подзаконовите разпоредби на 
държавите-членки.
3. Настоящият член не засяга задължението 
на държавите-членки да прилагат правото на 
Съюза, нито правомощията и задълженията 
на Комисията. Той не засяга освен това и 
останалите разпоредби на Договорите, които 
предвиждат административно сътрудничество 
между държавите-членки, както и между дър­
жавите-членки и Съюза.“
АСОЦИИРАНЕ НА ОТВЪДМОРСКИТЕ 
СТРАНИ И ТЕРИТОРИИ
151) В член 182, първа алинея, думите в 
края „към настоящия договор“се заличават.
152) В член 186 последната част от изрече­
нието „... се регулира от споразумения, които 
трябва да бъдат сключени впоследствие, при 
единодушното одобрение на държавите-членки.“ 
се заменя със „... се урежда с актове, приети 
съгласно член 187.“
153) В член 187 думите „с единодушие“ 
се заменят с „с единодушие, по предложение 
на Комисията,“, а в края на члена се добавя 
следното изречение: „Когато тези разпоредби 
се приемат от Съвета в съответствие със спе­
циална законодателна процедура, той действа 
с единодушие, по предложение на Комисията 
и след консултация с Европейския парламент.“
ВЪНШНА ДЕЙНОСТ НА СЪЮЗА
154) Създава се нова пета част. Тя е оза­
главена „ВЪНШНА ДЕЙНОСТ НА СЪЮЗА“ 
и съдържа следните дялове и глави:
Дял І:
Общи разпоредби относно външната дейност 
на Съюза
Дял II:
Обща търговска политика
Дял III:
Сътрудничество с трети страни и хуманитарна 
помощ
Глава 1:
Сътрудничество за раз­
витие
Глава 2:
 Икономическо, финансо­
во и техническо сътруд­
ничество с трети страни
Глава 3:
 Хуманитарна помощ
Дял IV:
Ограничителни мерки
Дял V:
Международни споразумения
Дял VI:
Отношения на Съюза с международните орга­
низации и трети страни и делегации на Съюза
Дял VII: Клауза за солидарност
ОБЩИ РАЗПОРЕДБИ
155) Създават се следният нов дял I и нов 
член 188 А:
„ Д Я Л   I
ОБЩИ РАЗПОРЕДБИ ОТНОСНО ВЪНШНАТА 
ДЕЙНОСТ НА СЪЮЗА
Член  188 А
Дейността на Съюза на международната 
сцена, съгласно настоящата част, се основава 
на принципите, преследва целите и се провежда 
в съответствие с общите разпоредби, посочени 
в глава 1 на дял V от Договора за Европейския 
съюз.“
ОБЩА ТЪРГОВСКА ПОЛИТИКА
156) Създава се дял II, озаглавен „ОБЩА 
ТЪРГОВСКА ПОЛИТИКА“, със заглавието на 
дял IX на трета част. 
157) Създава се член 188 Б с текста на 
член 131; той се изменя, както следва:
а) първата алинея се заменя със следния 
текст:
„Като установява митнически съюз в съот­
ветствие с членове 23 – 27, Съюзът допринася, 
в съответствие с общия интерес, за хармо­
ничното развитие на световната търговия, за 
постепенното премахване на ограниченията 
пред международния обмен и преките чуждес­
транни инвестиции, както и за намаляването 
на митническите и други бариери.“;
б) втора алинея се заличава.
158) Създава се член 188 В, който заменя 
член 133:
„Член  188 В
1. Общата търговска политика се основава на 
единни принципи, по-специално по отношение 
на промените в тарифните ставки, сключва­
нето на тарифни и търговски споразумения в 
областта на търговията със стоки и услуги, и 
търговските аспекти на интелектуалната соб­
ственост, преките чуждестранни инвестиции, 
уеднаквяването на мерките за либерализира­
не, експортната политика, както и мерките за 
търговска защита, включително онези, които 
следва да се предприемат в случай на дъмпинг 
или субсидии. Общата търговска политика се 
провежда съгласно принципите и целите на 
външната дейност на Съюза.
2. Европейският парламент и Съветът, като 
действат чрез регламенти в съответствие с 
обикновената законодателна процедура, приемат 
мерки за определяне на рамката, в която се 
осъществява общата търговска политика.
3. Когато трябва да се договарят и сключват 
споразумения с една или повече трети страни 
или международни организации, се прилага 
член 188  Н при спазване на специфичните 
разпоредби на настоящия член.
Комисията представя препоръки на Съвета, 
който я упълномощава да започне необходимите 
преговори. Съветът и Комисията са длъжни 
да следят за съвместимостта на договорените 
споразумения с вътрешните политики и пра­
вила на Съюза.